Diari Oficial de la Generalitat Valenciana


Sumari del DOGV 9572, del 12-04-2023 (2023/3801)

CORRECCIÓ d'errades de la Resolució de 20 de març de 2023, de la Direcció General de Formació Professional i Ensenyaments de Règim Especial, per la qual s'autoritza o es renova l'autorització per a impartir programes formatius de qualificació bàsica, a ens territorials (municipis i províncies), mancomunitats, institucions sense ànim de lucre i centres docents privats i privats específics d'Educació Especial, per al curs 2023-2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9572

Data del DOGV
:   12-04-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/3801


Data del document
:   03-04-2023

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * educació bàsica
    * centre d'ensenyament

CORRECCIÓ d'errades de la Resolució de 20 de març de 2023, de la Direcció General de Formació Professional i Ensenyaments de Règim Especial, per la qual s'autoritza o es renova l'autorització per a impartir programes formatius de qualificació bàsica, a ens territorials (municipis i províncies), mancomunitats, institucions sense ànim de lucre i centres docents privats i privats específics d'Educació Especial, per al curs 2023-2024. [2023/3801]  
  
Primer  
Detectats errors en l'annex I de la Resolució de 20 de març de 2023, s'adjunta un nou annex I que substitueix el publicat en el DOGV 9562, de data 27.03.2023.  
  
Segon  
Vistes les necessitats d'escolarització per al tipus d'alumnat al qual van dirigits aquests programes formatius de qualificació bàsica, tant en la modalitat ordinària com de necessitats educatives especials permanents, segons es recull en els articles 4 i 13 de l'Ordre 73/2014, de regulació d'aquests programes, s'obri un nou termini de renovació de l'autorització per a impartir-los per ens territorials (municipis i províncies), mancomunitats, institucions sense ànim de lucre i centres docents privats i privats específics d'Educació Especial, per al curs 2023-2024.  
  
  
Tercer  
Per a aquest nou termini, el procediment de renovació s'ajustarà al que es disposa en el resolc quart de la Resolució de 29 de novembre de 2022, de la Direcció General de Formació Professional i Ensenyaments de Règim Especial.  
  
Quart  
1. S'hauran de presentar tantes sol·licituds de renovació com programes a autoritzar. La tramitació i presentació de sol·licituds es realitzarà exclusivament en la plataforma de tramitació de la GVA pel procediment telemàtic següent:   
https://www.gva.es/va/inicio/procedimientos'id\_proc=18699.  
Per a realitzar la tramitació electrònica, els sol·licitants poden utilitzar qualsevol dels certificats admesos per la seu electrònica de la Generalitat. A més de poder realitzar-la directament, la tramitació electrònica es pot dur a terme mitjançant una persona representant autoritzada, identificada en el sistema de gestió de la representació de l'Agència de Tecnologia i Certificació Electrònica de la Comunitat Valenciana. Les incidències de tramitació electrònica relacionades amb qüestions tècniques informàtiques s'atendran mitjançant el correu:   
mailto:generalidad\_en\_ktk@nhi.jo. Respecte als dubtes relacionats amb el contingut d'aquesta convocatòria seran atesos exclusivament a través del correu electrònic fgujflrlftc@mlf.iu.  
2. La presentació de la sol·licitud i de la documentació preceptiva per altres mitjans diferents dels previstos determinarà l'exclusió d'ofici del procediment. Així mateix, qualsevol acte de notificació per part de l'Administració es durà a terme per via telemàtica, en l'adreça electrònica que figure en la sol·licitud presentada.  
3. El termini de presentació de les sol·licituds serà de set dies naturals, comptadors des del dia següent de la publicació en el Diari Oficial de la Generalitat Valenciana d'aquesta Resolució. L'incompliment d'aquest termini determinarà l'exclusió del procediment.  
  
Cinqué  
El termini màxim de resolució d'aquestes sol·licituds i la seua publicació serà fins al dia 26 d'abril de 2023.  
  
Sisé  
Aquesta Resolució tindrà efectes des de l'endemà de la seua publicació en el Diari Oficial de la Generalitat Valenciana.  
  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra aquesta resolució, que esgota la via administrativa, les persones interessades podran interposar un recurs potestatiu de reposició o plantejar directament recurs contenciós administratiu dins dels terminis i davant els òrgans que s'indiquen a continuació:  
a) Recurs potestatiu de reposició davant la consellera d'Educació, Cultura i Esport en el termini d'un mes comptador des de l'endemà de ser publicada.  
b) Recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptador des de l'endemà de ser publicada.  
  
València, 3 d'abril de 2023.- El director general de Formació Professional i Ensenyaments de Règim Especial: Manuel Gomicia Giménez.